	Dette er et eksempel på mal for innovasjonskontrakt vedrørende forsknings- og utviklingssamarbeid mellom en leverandørbedrift og en pilotkunde, hvor sistnevnte kan være et privat eller offentlig foretak. Partene er ikke forpliktet til å bruke malen og kan således gjerne bruke et annet rammeverk for å regulere rettigheter og plikter.
Uansett om malen eller et annet rammeverk brukes som grunnlag for partenes innovasjonsprosjekter, er det viktig at innovasjonskontrakten oppfyller de krav som Innovasjon Norge har oppstilt i tilbudsbrevet, inkludert standardvilkårene og samtlige vedlegg. Dersom innovasjonskontrakten ikke oppfyller disse kravene, vil den ikke bli godkjent av Innovasjon Norge og tilskudd vil ikke bli utbetalt.
På grunn av at innovasjonsprosjektene varierer sterkt med hensyn til omfang og kompleksitet, er det opp til partene selv å finne en formålstjenlig organisering av prosjektet. Det anbefales likevel at partene som et minimum danner en egen styringsgruppe bestående av representanter fra pilotkunden og leverandørbedriften. Det har vist seg formålstjenlig at prosjektledelsen legges til leverandørbedriften gjennom en egen prosjektleder, og at styringsgruppelederen hentes fra pilotkunden. Dersom leverandørbedriftens prosjekt omfatter flere pilotkunder, bør leverandørbedriften i utgangspunktet inngå separate avtaler med hver enkelt pilotkunde.
Innovasjon Norge understreker at malen:
(i) kun er ment som et utgangspunkt og at hver av partene bør innhente juridisk bistand for å ivareta egne rettslige og kommersielle interesser (særlig med hensyn til regulering av prosjektresultater og produksjon av produkter som er en del av prosjektresultatene, jf. pkt. ‎7, 8 og 9);
(ii) ikke nødvendigvis er uttømmende og at det kan tenkes flere alternativer til løsningsforslagene i malen; og
(iii) brukes på eget ansvar og at Innovasjon Norge ikke er ansvarlig for eventuelle feil eller mangler i malen.
Når det gjelder innovasjonskontrakter for offentlige pilotkunder underlagt anskaffelsesregelverket, gjør Innovasjon Norge for ordens skyld oppmerksom på at:
(i) malen ikke skal benyttes på innovasjonspartnerskap (jf. anskaffelsesforskriften § 27-8); og
(ii) den offentlige pilotkunden bør innhente juridisk bistand for å gjøre nødvendige endringer i malen slik at den er i samsvar med anskaffelsesloven og anskaffelsesforskriften (særlig med hensyn til regulering av prosjektresultater og produksjon av produkter som er en del av prosjektresultatene, jf. pkt. 8 og 9), jf. anskaffelsesforskriften § 2-5 første og annet ledd.

FØLGENDE ER AVTALT:
[bookmark: _Toc472674204]Definsjoner
«Avtalen» betyr denne innovasjonskontrakten vedrørende forsknings- og utviklingssamarbeid med samtlige vedlegg.
«Immaterielle Rettigheter» betyr alle rettigheter til tekniske løsninger, metoder, prosesser og prosedyrer, enten disse er patentert, kan patenteres eller ikke, samt alle opphavsrettigheter og rettigheter til varemerker, design, plantesorter, databaser, kretsmønstre, tegninger, spesifikasjoner, prototyper, bedriftshemmeligheter, knowhow og liknende.
«Pilotkunden» betyr den juridiske personen som er angitt som pilotkunde i Spesifikasjonen.
«Leverandørbedriften» betyr den juridiske personen som er angitt som leverandørbedrift i Spesifikasjonen.
«Prosjektet» betyr det forsknings- og utviklingssamarbeidet mellom Leverandørbedriften og Pilotkunden som er nærmere beskrevet i Søknaden.
«Prosjektbakgrunn» betyr de materielle bidrag og Immaterielle Rettigheter, som partene bringer med seg inn i Prosjektet.
«Prosjektresultat» betyr alle resultater som er skapt eller oppnådd i forbindelse med Prosjektet, herunder Immaterielle Rettigheter, uavhengig av om resultatene er vernet av lovgivning.
«Spesifikasjonen» betyr spesifikasjonen inntatt i vedlegg 1.
«Søknaden» betyr Leverandørbedriftens søknad om finansiering til Innovasjon Norge som angitt i Spesifikasjonen.
«Tilbudsbrevet» betyr Innovasjon Norges tilbudsbrev (med samtlige vedlegg) til Leverandørbedriften som angitt i Spesifikasjonen.
[bookmark: _Toc472674205]Bakgrunn og formål
Innovasjon Norge har innvilget Søknaden på de vilkår som fremgår av Tilbudsbrevet.
Formålet med Avtalen er å regulere partenes plikter og rettigheter i forbindelse med gjennomføringen av Prosjektet i samsvar med Tilbudsbrevet.
[bookmark: _Toc472674206]Styringsgruppe, styringsgruppeleder og prosjektleder
[bookmark: _Ref431469195]Partene skal velge to medlemmer hver til styringsgruppen. 
Ett av medlemmene fra Pilotkunden skal være styringsgruppeleder og ett av medlemmene fra Leverandbedriften skal være prosjektleder. Pilotkunden og Leverandørbedriften bestemmer selv hvem som skal utpekes i disse rollene.
Partene kan fritt bytte ut sine medlemmer i styringsgruppen, men skal til enhver tid holde styringsgruppelederen og prosjektlederen orientert om hvem som representerer parten.
Styringsgruppen skal sørge for en forsvarlig organisering og gjennomføring av Prosjektet i samsvar med Tilbudsbrevet og sikre at samarbeidet mellom partene fungerer godt.
Prosjektlederen har det daglige ansvaret for Prosjektet og skal:
holde styringsgruppen orientert om alle vesentlige forhold i Prosjektet; og
implementere vedtak av styringsgruppen.
Styringsgruppelederen skal etter behov, eller når prosjektlederen ber om det, innkalle styringsgruppen til møter med rimelig varsel. Sammen med innkallingen skal det følge saksliste og nødvendige underlag for behandling av sakene.
Styringsgruppen skal behandle saker i møte, med mindre styringsgruppelederen finner at sakene kan forelegges skriftlig eller behandles på annen betryggende måte. Møtene ledes av styringsgruppelederen.
Med mindre annet fremgår av denne Avtalen, avgjøres sakene i styringsgruppen ved alminnelig flertall av de avgitte stemmer. Ved stemmelikhet gjelder det som styringsgruppelederen har stemt for.
Styringsgruppelederen er ansvarlig for at det føres protokoll over behandlingen i styringsgruppen. Protokollen skal minst angi tid og sted, deltakerne, behandlingsmåten og styringsgruppens beslutninger. Er styringsgruppens beslutning ikke enstemmig, skal det angis hvem som har stemt for og imot. Protokollen skal signeres eller på annen måte godkjennes (for eksempel bekreftelse per e-post) av de medlemmene som har deltatt i behandlingen i styringsgruppen.
[bookmark: _Toc472674207]Arbeidsplan
For å konkretisere og følge opp tiltakene i Prosjektet (som angitt i Søknaden og Tilbudsbrevet) skal prosjektlederen utarbeide en arbeidsplan som danner utgangspunkt for den faglige og finansielle gjennomføring av Prosjektet og for konkretiseringen av partenes forpliktelser.
Arbeidsplanen skal vedtas av styringsgruppen.
[bookmark: _Toc417547385][bookmark: _Toc472674208]Partenes felles plikter
I tillegg til de konkrete plikter som eventuelt følger av Spesifikasjonen og øvrige plikter som fremgår av denne Avtalen, skal partene:
uten ugrunnet opphold besvare henvendelser fra den andre parten;
uten ugrunnet opphold varsle den andre parten om forhold som parten forstår eller bør forstå kan få betydning for Avtalen;
legge forholdene til rette for at den andre parten skal få utført sine plikter i samsvar med Avtalen;
utføre sine plikter i henhold Avtalen profesjonelt, effektivt og med høy faglig standard;
lojalt samarbeide med den andre parten og ivareta den andre parten interesser; og
lojalt samarbeide med tredjeparter i den utstrekning dette er nødvendig for å oppnå formålet med denne Avtalen.
[bookmark: _Toc472674209]Finansieringen av Prosjektet
[bookmark: _Ref431818434][bookmark: _Ref431818743]Prosjektet skal finansieres i samsvar med de krav som er oppstilt i Tilbudsbrevet.
Dersom en part skal yte finansielle bidrag eller på annen måte bidra økonomisk utover det som følger av pkt. 6.1, skal dette angis i Spesifikasjonen.
	[bookmark: _Hlk138847528][bookmark: _Hlk138847537]DET ER VIKTIG AT BRUKERNE AV DENNE MALEN TILPASSER PKT. 7, 8 OG 9 OM IMMATERIELLE RETTIGHETER TIL PARTENES KONKRETE BEHOV I LYS AV RELEVANTE RETTIGHETSTYPER, JF. INFORMASJONEN GITT PÅ MALENS FORSIDE. HVER AV PARTENE BØR INNHENTE JURIDISK BISTAND FOR Å IVARETA EGNE RETTSLIGE OG KOMMERSIELLE INTERESSER.



[bookmark: _Ref431820322][bookmark: _Ref431820336][bookmark: _Ref431820351][bookmark: _Toc472674210]Prosjektbakgrunn
Eierskap
Eiendomsrett og Immaterielle Rettigheter knyttet til Prosjektbakgrunn beholdes av den parten som brakte Prosjektbakgrunnen inn i Prosjektet.
Hver av partenes Prosjektbakgrunn som anses relevant ved inngåelse av Avtalen, skal beskrives i Spesifikasjonen.
Bruksrett
Partene gir hverandre en vederlagsfri bruksrett til hverandres Prosjektbakgrunn i den grad slik bruksrett er nødvendig for at:
partene skal kunne gjennomføre eget arbeid i Prosjektet; og
Prosjektresultatene skal kunne utnyttes kommersielt.
[bookmark: _Ref431820330][bookmark: _Toc472674211]Prosjektresultater
Eierskap
Eiendomsrett og Immaterielle Rettigheter knyttet til Prosjektresultatene tilfaller Leverandørbedriften uavhengig av om det er Leverandørbedriften, Pilotkunden eller deres underleverandører som skaper Prosjektresultatene. Leverandørbedriftens rettigheter omfatter enhver form for kommersiell og ikke-kommersiell utnyttelse av Prosjektresultatene, herunder (men ikke begrenset til) enhver form for:
eksemplarfremstilling, visning, spredning og fremføring;
endring/bearbeidelse/videreutvikling; og
hel eller delvis videreoverdragelse og lisensiering.
Leverandørbedriften bestemmer selv om og i hvilken grad Prosjektresultatene skal beskyttes gjennom industrielt rettsvern (for eksempel patent-, design og varemerkeregistreringer) eller på annen måte.
Bruksrett
[bookmark: _Ref453662617]Pilotkunden gis en evigvarende og vederlagsfri rett til å utnytte Prosjektresultatene gjennom å:
for bruk i egen virksomhet produsere (enten selv eller gjennom Leverandørbedriften (jf. pkt. 9) eller tredjepart) produkter som er en del av Prosjektresultatene; og
bruke i egen virksomhet produkter eller fremgangsmåter som er en del av Prosjektresultatene.
Rettighetene i pkt. 8.2.1 er begrenset til utnyttelse i Pilotkundens egen virksomhet. Dette innebærer at Pilotkunden ikke kan:
tilby eller selge produkter som er en del av Prosjektresultatene (med mindre produktene er en integrert del av Pilotkundens eget produkt);
tilby eller selge fremgangsmåter som er en del av Prosjektresultatene; eller
på annen måte gi andre rett til å utnytte Prosjektresultatene kommersielt eller ikke-kommersielt gjennom lisens eller på annen måte;
uten at det inngås en egen lisensavtale med Leverandørbedriften.
[bookmark: _Ref453664686][bookmark: _Toc472674212]Avtale om produksjon av produkter som er en del av Prosjektresultatene
Dersom Leverandørbedriften starter med produksjon av produkter som er en del av Prosjektresultatene, plikter Leverandørbedriften å:
orientere Pilotkunden; og
[bookmark: _Ref453667129]inngå en avtale med Pilotkunden om produksjon og levering av slike produkter dersom Pilotkunden ønsker en slik avtale.
Dersom konkurranselovgivning eller annet regelverk ikke er til hinder for det, skal Avtalen mellom Pilotkunden og Leverandørbedriften i henhold til pkt. 9.1.2 inneholde en bestevilkårsklausul. Bestevilkårsklausulen skal sikre at Pilotkunden til enhver tid skal tilbys:
de beste kommersielle vilkår (pris, leveringstid mm.); og
de beste rettslige vilkår (mangelsbeføyelser, oppsigelse mm.).
Med mindre annet avtales mellom Leverandørbedriften og Pilotkunden, skal ikke Pilotkundens rettigheter i henhold til dette pkt. 9 begrense Leverandørbedriftens rett til å inngå avtaler med tredjeparter om produksjon og levering av produkter som er en del av Prosjektresultatene.
[bookmark: _Toc417547391][bookmark: _Toc472674213]Taushetsplikt
Informasjon som partene blir kjent med i forbindelse med Avtalen og gjennomføringen av avtalen skal behandles konfidensielt, og ikke gjøres tilgjengelig for utenforstående uten samtykke fra den annen part. 
Partene skal ta nødvendige forholdsregler for å sikre at uvedkommende ikke får innsyn i eller kan bli kjent med taushetsbelagt informasjon.
Taushetsplikten er ikke til hinder for at opplysningene brukes når ingen berettiget interesse tilsier at de holdes hemmelig, for eksempel når de er alminnelig kjent eller alminnelig tilgjengelig andre steder.
Taushetsplikten gjelder også etter at avtalen er opphørt. Ansatte eller andre som fratrer sin tjeneste hos en av partene, skal pålegges taushetsplikt også etter fratredelsen om forhold som nevnt ovenfor.
For part som er en offentlig virksomhet er taushetsplikt etter denne bestemmelsen ikke mer omfattende enn det som følger av forvaltningsloven eller tilsvarende sektorspesifikk regulering.  Taushetsplikt etter denne bestemmelsen er ikke til hinder for utlevering av informasjon som kreves fremlagt i henhold til lov eller forskrift, herunder offentlighet og innsynsrett som følger av offentlighetsloven. Om mulig, skal den andre parten varsles før slik informasjon gis.
[bookmark: _Toc422838743][bookmark: _Toc472674214]Mislighold
Det foreligger mislighold dersom en av partene ikke oppfyller sine forpliktelser etter Avtalen, og det ikke skyldes forhold som en annen part er ansvarlig for eller force majeure.
Hvis en av partene ikke kan oppfylle sine plikter som avtalt, skal parten så raskt som mulig gi den andre parten skriftlig varsel om dette. Varselet skal angi årsaken til problemet og så vidt mulig angi når ytelsen kan leveres. Tilsvarende gjelder hvis det må antas ytterligere forsinkelser etter at første varsel er gitt.
Dersom det foreligger vesentlig mislighold, kan en part, etter å ha gitt den misligholdende parten skriftlig varsel og rimelig frist til å bringe forholdet i orden, heve Avtalen med øyeblikkelig virkning.
En part kan kreve erstattet ethvert direkte tap som følger av forsinkelse, mangel eller annet mislighold, med mindre den misligholdende parten godtgjør at misligholdet eller årsaken til misligholdet ikke skyldes den misligholdende parten. Erstatning for indirekte tap kan ikke kreves. Som indirekte tap regnes tap som nevnt i kjøpslovens § 67 andre ledd. Erstatningsbegrensningene foran i denne bestemmelsen gjelder ikke kostnader ved vanlige tiltak som kompenserer at den misligholdende partens leveranse er forsinket eller har mangler, og kostnader ved tiltak som begrenser annet tap enn nevnt over. 
[bookmark: _Toc472674215]underleverandører, arbeidsgiveransvar og rettssubjektivitet
En parts bruk og utskifting av eventuell underleverandør for å oppfylle sine plikter i Prosjektet skal godkjennes av styringsgruppen. Godkjennelse kan ikke nektes uten saklig grunn.
Med mindre annet uttrykkelig avtales, skal arbeidsgiveransvar og ansettelse ikke endres for en parts arbeidstakere som deltar i Prosjektet. Partene plikter å inngå de avtaler med eiere, ansatte, samarbeidspartnere, underleverandører og andre som er nødvendig for å oppfylle vedkommende parts forpliktelser etter denne Avtalen, herunder å sørge for nødvendig overføring av Immaterielle Rettigheter knyttet til Prosjektresultatene (jf. pkt. 8).
Prosjektet er ikke et eget rettssubjekt og skal ikke opptre som sådan overfor omverdenen.
[bookmark: _Toc472674216]Varighet
Avtalen trer i kraft ved undertegningen og løper – med mindre partene avtaler annet – i sin helhet frem til Prosjektet er gjennomført.
[bookmark: _Toc410127020][bookmark: _Toc417547393][bookmark: _Toc472674217]Lovvalg og verneting
Partenes rettigheter og plikter etter denne Avtalen bestemmes i sin helhet av norsk rett.
Dersom en tvist ikke blir løst ved forhandlinger eller mekling, kan hver av partene forlange tvisten avgjort med endelig virkning ved norske domstoler.
[bookmark: _Toc472674218]Signering
14.1	Avtalen signeres i Spesifikasjonen.

[bookmark: _Ref431548356][bookmark: _Toc472674219]spesifikasjonen
	Leverandørbedrift

	Foretaksnavn:
	[…]

	Adresse:
	[…]

	Organisasjonsnummer:
	[…]

	Pilotkunde

	Foretaksnavn:
	[…]

	Adresse:
	[…]

	Organisasjonsnummer:
	[…]

	søknad

	Dato:
	[…]

	Tilbudsbrev

	Dato:
	[…]

	Innovasjon Norges referanse:
	[…]

	Beskrivelse av Leverandørbedriftens plikter/bidrag

	[Beskriv Leverandørbedriftens konkrete bidrag til Prosjektet i form av timer, kontantbidrag, aktiviteter etc.]

	Beskrivelse av Pilotkundens plikter/bidrag

	[Beskriv Pilotkundens konkrete bidrag til Prosjektet i form av timer, kontantbidrag, aktiviteter etc.]

	Prosjektbakgrunn

	Leverandørbedriftens Prosjektbakgrunn

	[…]

	Pilotkundens Prosjektbakgrunn

	[…]

	Signaturer

	Signatur

	Navn i BLOKKBOKSTAVER
	
	Navn i BLOKKBOKSTAVER

	Tittel
	
	Tittel





11 (11)

